Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Sel nädalavahetusel algas murdmaasuusatamise talihooaeg tavapärase avavõistlusega Põhja-Soomes Olosel. Reedel oli kavas 1,4 kilomeetri pikkune klassikasprint.
Eesti meestest pääses kvalifikatsioonist ainsana edasi Marko Kilp, kes oli eelsõidu kokkuvõttes 18.

Martin Himma sai 35., Henri Roos 42., Karl Sebastian Dremljuga 44., Kaarel Kasper Kõrge 46., Andres Veerpalu 57., Toni Andree Saarepuu 62., Kaspar Paarson 69., Lars Piirmann 71. ja Rico Rohi 75. koha. Kokku startis 83 meest.

Paraku jäi Kilp enda veerandfinaalis neljandaks ja poolfinaali ei pääsenud. Finaalis võidutses norralane Even Northug koondisekaaslase Björnestad Skari ja soomlase Ville Ahoneni ees.

Naiste eelsõidus tegi eestlannadest parima tulemuse Aveli Uustalu, kes sõitis välja paremuselt 15. aja. Veerandfinaali pääsesid ka Teesi Tuuli (21.), Johanna Udras (24.) ja Laura Laan (30.). Kvalifikatsiooniga piirdusid Andra Aavik (40.), Getrin Raudsepp (44.), Christina Rohi (45.) ja Kerli Kleitsman (46.).

Ükski neljast Eesti naisest veerandfinaalist edasi ei pääsenud. Finaali võitis norralanna Anna Svendsen, teiseks tuli soomlanna Jasmi Joensuu ja kolmandaks sakslanna Pia Fink.

Laupäeval on kavas eraldistardist klassikatehnika ning pühapäeval vabatehnika sõidud.
## Pealkiri:

user
Viis Eesti suusatajat jõudis hooaja avavõistlusel veerandfinaali
assistant